ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या एकत्रित कोविड-19 लसीकरणाने पार केला 201.68 कोटीचा टप्पा
12 ते 14 वयोगटातील मुलांना दिल्या पहिल्या लसीच्या 3.84 कोटी हून अधिक मात्रा
भारताची सध्याची उपचाराधीन रुग्ण संख्या 1,50,100
गेल्या 24 तासांत 21,411 नवीन रूग्णांची नोंद
रुग्ण बरे होण्याचा सध्याचा दर 98.46%
सध्याचा साप्ताहिक पॉझिटिव्हिटी दर 4.46%
आज सकाळी सात वाजता प्राप्त झालेल्या तात्पुरत्या अहवालानुसार, भारताची कोविड-19 लसीकरणाची व्याप्ती 201.68 कोटीहून अधिक  पर्यंत पोहचली आहे. 2,66,09,306 सत्रांच्या माध्यमातून हे यश साध्य झाले.
12 ते 14 वयोगटातील मुलामुलींसाठी 16 मार्च 2022 पासून कोविड-19 विरोधी लसीकरण सुरू झाले. आतापर्यंत, 3.84 कोटी  हून अधिक पौगंडावस्थेतील मुलामुलींना कोविड-19 विरोधी लसीची पहिली मात्रा देण्यात आली आहे. त्याचप्रमाणे, 18 ते 59 वयोगटातील लोकांना कोविड-19 खबरदारीचा डोस देण्यास 10 एप्रिल 2022 रोजी सुरूवात झाली.
आज सकाळी 7 वाजता प्राप्त झालेल्या तात्पुरत्या अहवालानुसार आलेला एकत्रित आकडेवारी खालीलप्रमाणे :
|
|
Cumulative Vaccine Dose Coverage
|
|
HCWs
|
|
1st Dose
|
|
10410857
|
|
2nd Dose
|
|
10083941
|
|
Precaution Dose
|
|
6139750
|
|
FLWs
|
|
1st Dose
|
|
18428851
|
|
2nd Dose
|
|
17659934
|
|
Precaution Dose
|
|
11761180
|
|
Age Group 12-14 years
|
|
1st Dose
|
|
38435980
|
|
2nd Dose
|
|
26953686
|
|
Age Group 15-18 years
|
|
1st Dose
|
|
60988770
|
|
2nd Dose
|
|
50542921
|
|
Age Group 18-44 years
|
|
1st Dose
|
|
559159870
|
|
2nd Dose
|
|
507171319
|
|
Precaution Dose
|
|
12438798
|
|
Age Group 45-59 years
|
|
1st Dose
|
|
203614293
|
|
2nd Dose
|
|
194866095
|
|
Precaution Dose
|
|
9034086
|
|
Over 60 years
|
|
1st Dose
|
|
127391804
|
|
2nd Dose
|
|
121767056
|
|
Precaution Dose
|
|
29965580
|
|
Precaution Dose
|
|
6,93,39,394
|
|
Total
|
|
2,01,68,14,771
भारतात सध्या उपचार घेत असलेल्या रूग्णांची संख्या 1,50,100 इतकी असून अशा रूग्णांची संख्या देशातील एकूण पॉझिटिव्ह रूग्णांच्या 0.34% इतकी आहे.
परिणामी, भारताचा कोविडमधून रूग्ण बरे होण्याचा दर 98.46% इतका आहे. गेल्या 24 तासांत 20,726 रूग्ण बरे झाले असून बरे झालेल्या रूग्णांची एकत्रित संख्या  सध्या 4,31,92,379 इतकी आहे.
गेल्या 24 तासांत, 21,411 नवीन रूग्णांची नोंद देशभरात झाली आहे.
गेल्या 24 तासांत, एकूण 4,80,202 इतक्या कोविड-19 चाचण्या करण्यात आल्या असून भारताने आतापर्यंत 87.21 कोटी  इतक्या चाचण्या करण्यात आल्या आहेत.
देशात साप्ताहिक पॉझिटिव्हिटी दर सध्याच्या घडीला 4.46% इतका असून दैनंदिन पॉझिटिव्हिटी दर 4.46% असल्याची नोंद झाली आहे.
युवा व्यवहार आणि क्रीडा मंत्रालय
मणीपूर विद्यापीठ 4, मे 2023 रोजी "सामायिक भविष्य : शासन आणि लोकशाहीत युवावर्गाची भूमिका" या विषयावर Y20 चर्चासत्र आयोजित करणार
या चर्चासत्रात 26 परदेशी पॅनेल सदस्य आणि प्रतिनिधींसह सुमारे 550 सदस्य होणार सहभागी
नवी दिल्ली, 3 मे 2023
भारताच्या Y20 शिखर परिषदेच्या पाच संकल्पनांपैकी एक असलेल्या "सामायिक भविष्य : शासन आणि लोकशाहीत युवावर्गाची भूमिका" या विषयावर मणीपूर विद्यापीठ 4, मे 2023 रोजी Y20 चर्चासत्र आयोजित करणार आहे.
जी 20 शिखर परिषदेची व्याप्ती सर्व स्तरांवर जास्तीतजास्त पोहोचावी याकरता हे चर्चासत्र युवा वर्गावर लक्ष केंद्रित करेल. या चर्चासत्राच्या माध्यमातून मणीपूरच्या सर्व सोळा जिल्ह्यांमध्ये पोहोचण्याचे केंद्र सरकारचे उद्दिष्ट आहे. या परिषदेत 550 सदस्य होणार सहभागी असून 26 परदेशी पॅनेल सदस्य आणि प्रतिनिधी, मणीपूरच्या बाहेरील 38 प्रतिनिधी आणि पॅनेल सदस्य आणि मणीपूरमधील 69 जणांचा यात समावेश असेल. या चर्चासत्रात मणीपूर विद्यापीठाशी संलग्न महाविद्यालयांतील सुमारे 70 विद्यार्थी सहभागी होणार आहेत. मणीपूर हे एक लहान राज्य असले तरी क्रीडा आणि सांस्कृतिक क्षेत्रात या राज्याचे योगदान बहुमोल आहे असे मणीपूर विद्यापीठाचे कुलगुरू प्रा.एन लोकेंद्र सिंह यांनी सांगितले. मणीपूर मधील युवक युवती त्यांच्या कार्यक्षेत्रात उत्तम कामगिरी करत आहेत. "आमच्या विद्यार्थ्यांच्या अशा नेत्रदीपक कामगिरीमुळेच भारत सरकारने आम्हाला या चर्चासत्राचे आयोजन करण्याची संधी दिली" असे कुलगुरू म्हणाले.
भारत जी 20 परिषदेचे 18वे अध्यक्षपद भूषवत आहे, आणि जी 20 सदस्य राष्ट्र, जागतिक व्यापारातील 85% भाग नियंत्रित करतात, त्यामुळे जी 20 राष्ट्रांनी घेतलेल्या निर्णयांना सर्वसाधारणपणे जागतिक सहमती प्राप्त होते, असे चर्चासत्राचे समन्वयक प्रा.डब्लू.चंदबाबू सिंग यांनी सांगितले.
भारताच्या अध्यक्षपदाच्या कार्यकाळात Y20 सह 11 प्रतिबद्धता गट आहेत, आणि Y20 अंतर्गत पाच उप संकल्पना असून "सामायिक भविष्य : शासन आणि लोकशाहीत युवावर्गाची भूमिका" ही त्यापैकी एक आहे.
भारतीय युवकांचा आवाज, त्यांचे मत देशांतर्गत आणि जागतिक व्यासपीठांवर ऐकले जावे यासाठी आणि माहिती प्रदान करण्यासाठी, या चर्चासत्राच्या शिफारशींवर सप्टेंबर 2023 मध्ये होणाऱ्या नियोजित अंतिम जी 20 परिषदेत, चर्चा होईल.
राज्यातील युवक-युवतींच्या भवितव्याच्या हितासाठी, या चर्चासत्रात, आंदोलन किंवा बंदच्या स्वरुपात कोणताही अडथळा आणू नये, असे आवाहन Y20 शिखर परिषदेचे अध्यक्ष हेमाकुमार यांनी राज्यातील संघटना आणि जनतेला केले आहे.
S.Patil/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 66
महिला आणि बालविकास मंत्रालय
फळे, भाजीपाला, औषधी वनस्पती आणि वनौषधी सहज आणि परवडण्याजोग्या पद्धतीने उपलब्ध करून देण्यासाठी देशभरात पोषण वाटिकांची निर्मिती
देशभरातील सुमारे 4.37 लाख अंगणवाडी केंद्रांनी पोषण वाटिका उभारल्या
6 राज्यांमधल्या निवडक जिल्ह्यांमध्ये 1.10 लाख औषधी रोपांची लागवड
महिला आणि बाल विकास मंत्रालयाने आयुष मंत्रालयासोबत संयुक्तपणे हाती घेतलेल्या विविध उपक्रमांतर्गत देशभरातील सुमारे 4 लाख 37 हजार अंगणवाडी केंद्रांनी पोषण वाटिकांची निर्मिती केली आहे. त्याशिवाय 6 राज्यांमधल्या काही निवडक जिल्ह्यांमध्ये 1 लाख 10 हजार औषधी रोपांची लागवड करण्यात आली आहे.
हा महिना देशभरात पोषण माह म्हणून साजरा केला जात आहे. या पोषण माह - 2022 अंतर्गत, पोषण-उद्यान उभारण्याचे उपक्रम देशभरात मोठ्या प्रमाणात राबवले जात आहेत. त्यात पोषण उद्यानाच्या मागच्या भागात कुक्कुटपालन किंवा मत्स्यपालन एककेही उभारली जात आहेत.
या उपक्रमांतर्गत आत्तापर्यंत, अशा प्रकारची कुक्कुटपालन आणि मत्स्यपालन एकके असणाऱ्या दीड लाखापेक्षा जास्त पोषण वाटिका देशभरात उभारण्यात आल्या आहेत.
बालके, किशोरवयीन मुले, गरोदर महिला आणि स्तनदा मातांचे पोषण योग्य प्रकारे होईल, याची खातरजमा करणे, हे 8 मार्च 2018 रोजी पंतप्रधानांनी सुरू केलेल्या पोषण अभियानाचे उद्दिष्ट आहे.
फळे, भाजीपाला, औषधी वनस्पती आणि वनौषधी सहज आणि परवडण्याजोग्या पद्धतीने उपलब्ध करून देण्यासाठी देशभरात उभारल्या जाणार्या पोषण वाटिका किंवा पोषण-उद्यान, हे योग्य प्रकारचे पोषण प्रदान करण्याच्या प्रयत्नांमधले एक महत्वपूर्ण पाऊल आहे. पोषण उद्यानातून किंवा जवळच्या अंगणवाडी केंद्रातून महिला आणि बालकांना स्थानिक पातळीवर उत्पादित फळे, भाज्या आणि औषधी वनस्पतींचा ताजा आणि नियमित पुरवठा व्हावा,या संकल्पनेतून हा उपक्रम राबविला जात आहे.
Gujarat, Poshan Maah 2022
Chhattisgarh, Poshan Maah 2022
Goa, Poshan Maah 2022
संरक्षण मंत्रालय
युवकांची एकत्रित शक्ती निर्माण करून राष्ट्रीय छात्र सेनेचे राष्ट्रबांधणीच्या कार्यात महत्त्वाचे योगदान- संरक्षणमंत्री राजनाथ सिंह
संरक्षण मंत्र्यांच्या हस्ते शूर एनसीसी कॅडेटसना पदक आणि प्रमाणपत्र प्रदान
नवी दिल्ली, 22 जानेवारी 2020
देशातल्या युवकांना एकत्रित शक्ती आणि शिस्त यात बांधून त्यांच्यात राष्ट्रभक्तीची भावना जागृत करण्याचे महत्वाचे काम राष्ट्रीय छात्र सेना करत आहे. देशबांधणीत यातून महत्वाचे योगदान मिळते, असे मत संरक्षणमंत्री राजनाथ सिंह यांनी व्यक्त केले. दिल्ली छावणी परिसरात एनसीसीच्या प्रजासत्ताक दिन शिबिर 2020 मध्ये ते बोलत होते.
राष्ट्रीय छात्र सेना उद्याचे नेते घडवत आहेत,एनसीसीचे यशस्वी छात्र आज लष्करी सेवा, राजकारण, क्रीडा अशा विविध क्षेत्रात नेत्रदीपक कामगिरी करताना दिसतात. आपले पंतप्रधान नरेंद्र मोदीही एनसीसी कॅडेट होते, असे राजनाथ सिंह यांनी सांगितले. राष्ट्रीय छात्र सेनेचे कॅडेट म्हणून आपल्या शालेय जीवनातल्या राष्ट्रीय छात्र सेनेच्या आठवणींनाही त्यांनी उजाळा दिला.
एनसीसीमुळे युवकांच्या मनात राष्ट्राविषयी गौरवाची भावना निर्माण होते यातूनच उद्याचा मजबूत भारत घडणार आहे, असेही सिंह म्हणाले. राष्ट्रीय छात्र सेनेत आज देशाच्या विविध भागातले 14 लाख कॅडेटस आहेत याबद्दल त्यांनी आनंद व्यक्त केला. भविष्यात देशातल्या प्रत्येक शाळेत आणि महाविद्यालयात एनसीसी असेल अशी आशा व्यक्त केली. राष्ट्रीय आपत्तींच्या दरम्यान एनसीसीचे छात्र उत्स्फूर्तपणे मदत करतात तसेच स्वच्छता अभियानासारख्या उपक्रमांमध्येही त्यांचा लक्षणीय सहभाग आहे, असे ते म्हणाले.
एनसीसीमधल्या विविध श्रेणीतल्या पुरस्कारांची संख्या 143 वरुन 243 करण्याचा निर्णय संरक्षणमंत्री म्हणून आपला पहिला निर्णय होता, असे त्यांनी सांगितले. या पदकांसोबत मिळणाऱ्या रोख बक्षिसांच्या रक्कमेतही वाढ करण्यात आली आहे. यामुळे विद्यार्थ्यांना उत्तम कामगिरी करण्यासाठी प्रोत्साहन मिळेल, असे ते म्हणाले. यावेळी संरक्षण मंत्र्यांच्या हस्ते विविध क्षेत्रात उत्तम कामगिरी करणाऱ्या देशभरातल्या एनसीसी कॅडेटसचा पदकं आणि सन्मानपत्र देऊन गौरव करण्यात आला.
M.Chopade/R.Aghor/P.Kor
(Visitor Counter : 60
जलशक्ती मंत्रालय
राष्ट्रीय जलसंपत्ती शोध आणि व्यवस्थापन  कार्यक्रम
केंद्रीय भूजल मंडळ  नॅशनल अॅक्विफर मॅपिंग अँड मॅनेजमेंट प्रोग्रॅम  अर्थात राष्ट्रीय जलसंपत्ती शोध आणि व्यवस्थापन कार्यक्रम राबवित आहे, ज्यात भूजल संसाधनांच्या शाश्वत व्यवस्थापनास सुलभ करण्यासाठी जलसंपत्ती व्यवस्थापन योजनेच्या वैशिष्ट्यीकरणाची आणि विकासाची कल्पना आहे.
जलसंपत्तीचा तपशील जाहीर करणे आणि देशात शाश्वत भूजल व्यवस्थापनासाठी योजना विकसित करणे या उद्देशाने 2012 मध्ये ‘भूजल व्यवस्थापन व नियमन’ योजनेचा एक भाग म्हणून ‘राष्ट्रीय जलसंपत्ती शोध आणि व्यवस्थापन कार्यक्रमा’ ची सुरुवात करण्यात आली. अंमलबजावणीसाठी राज्यनिहाय माहिती राज्य / केंद्रशासित प्रदेशांना दिली जाते.
देशातील सुमारे 33 लाख चौ.कि.मी. भौगोलिक क्षेत्रापैकी सुमारे 25 लाख चौ.कि.मी. क्षेत्राचा एक भाग सीजीडब्ल्यूबीने या कार्यक्रमांतर्गत समाविष्ट केला आहे. आतापर्यंत 15.57 लाख चौरस किलोमीटर क्षेत्र व्यापले गेले आहे. कार्यक्रमांतर्गत समाविष्ट राज्य / केंद्रशासित प्रदेशानुसार क्षेत्र खाली दिले आहेत.
उर्वरित क्षेत्र मार्च 2023 पर्यंत पूर्ण करण्याचे लक्ष्य आहे.
राज्य आणि केंद्रशासित प्रदेशानुसार विभाग  जलीय नकाशे तयार केले गेले आहेत आणि व्यवस्थापन योजना विकसित केल्या आहेत.
|
|
S. No.
|
|
Name of the State/UT
|
|
Area for which aquifer maps and management plans have been prepared 
|
|
1
|
|
Andaman & Nicobar
|
|
800
|
|
2
|
|
Andhra Pradesh
|
|
74785
|
|
3
|
|
Arunachal Pradesh
|
|
5502
|
|
4
|
|
Assam
|
|
26077
|
|
5
|
|
Bihar
|
|
26557
|
|
6
|
|
Chandigarh
|
|
115
|
|
7
|
|
Chhattisgarh
|
|
52546
|
|
8
|
|
Dadra & Nagar Haveli
|
|
490
|
|
9
|
|
Daman & Diu
|
|
0
|
|
10
|
|
Delhi
|
|
1483
|
|
11
|
|
Goa
|
|
3702
|
|
12
|
|
Gujarat
|
|
99177
|
|
13
|
|
Haryana
|
|
44179
|
|
14
|
|
Himachal Pradesh
|
|
7875
|
|
15
|
|
Jammu & Kashmir
|
|
9506
|
|
16
|
|
Jharkhand
|
|
30741
|
|
17
|
|
Karnataka
|
|
118236
|
|
18
|
|
Kerala
|
|
24126
|
|
19
|
|
Lakshdweep
|
|
32
|
|
20
|
|
Madhya Pradesh
|
|
119240
|
|
21
|
|
Maharashtra
|
|
184194
|
|
22
|
|
Manipur
|
|
2559
|
|
23
|
|
Meghalaya
|
|
9217
|
|
24
|
|
Mizoram
|
|
700
|
|
25
|
|
Nagaland
|
|
910
|
|
26
|
|
Odisha
|
|
57981
|
|
27
|
|
Pudducherry
|
|
454
|
|
28
|
|
Punjab
|
|
50368
|
|
29
|
|
Rajasthan
|
|
216430
|
|
30
|
|
Sikkim
|
|
280
|
|
31
|
|
Tamil Nadu
|
|
104391
|
|
32
|
|
Telangana
|
|
77521
|
|
33
|
|
Tripura
|
|
6757
|
|
34
|
|
Uttar Pradesh
|
|
157117
|
|
35
|
|
Uttarakhand
|
|
7811
|
|
36
|
|
West Bengal
|
|
35185
|
|
|
|
Total
|
|
1557044
जलशक्ती आणि सामाजिक न्याय व सबलीकरण राज्यमंत्री रतनलाल कटारिया यांनी आज लोकसभेत ही माहिती दिली.
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 185 कोटी 70 लाखांहून अधिक मात्रा देण्यात आल्या.
12 ते 14 वर्ष वयोगटातील किशोरावयीनांना कोविड-19 प्रतिबंधक लसीच्या 2 कोटी 21 लाखांहून अधिक मात्रा देण्यात आल्या
भारतातील कोविड सक्रीय रुग्णसंख्या सध्या 11,132 आहे.
गेल्या 24 तासांत देशात 1,054 नव्या कोरोनाबाधितांची नोंद
देशातील रुग्ण बरे होण्याचा दर सध्या 98.76%
साप्ताहिक पॉझिटीव्हिटी दर सध्या 0.23%
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 185 कोटी 70 लाखांचा  टप्पा ओलांडला आहे. देशभरात 2,24,70,964 सत्रांच्या माध्यमातून हे उद्दिष्ट साध्य करण्यात आले.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.21 कोटीहून अधिक  किशोरवयीन बालकांना लसीची पहिली मात्रा देण्यात आली आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांच्या गटनिहाय विभागणीत खालील मात्रांचा समावेश आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10404094
|
|
2nd Dose
|
|
10005052
|
|
Precaution Dose
|
|
4535831
|
|
FLWs
|
|
1st Dose
|
|
18413918
|
|
2nd Dose
|
|
17520574
|
|
Precaution Dose
|
|
7011000
|
|
Age Group 12-14 years
|
|
1st Dose
|
|
22197507
|
|
Age Group 15-18 years
|
|
1st Dose
|
|
57640927
|
|
2nd Dose
|
|
39568354
|
|
Age Group 18-44 years
|
|
1st Dose
|
|
555041746
|
|
2nd Dose
|
|
470088524
|
|
Age Group 45-59 years
|
|
1st Dose
|
|
202819672
|
|
2nd Dose
|
|
186252868
|
|
Over 60 years
|
|
1st Dose
|
|
126791035
|
|
2nd Dose
|
|
116012655
|
|
Precaution Dose
|
|
12767898
|
|
Precaution Dose
|
|
2,43,14,729
|
|
Total
|
|
1,85,70,71,655
देशभरात कोविड बाधितांच्या संख्येत घसरण होण्याचा कल कायम ठेवत भारतातील कोविड सक्रीय रुग्णसंख्या आता कमी होऊन 11,132 झाली आहे, देशातील आतापर्यंतच्या एकूण कोविड बाधितांच्या तुलनेत ही संख्या केवळ 0.03% आहे.
परिणामी, भारतातील रुग्ण बरे होण्याचा दर आता 98.76% आहे. गेल्या 24 तासांत 1,258 रुग्ण बरे झाले आहेत आणि बरे झालेल्या रुग्णांची एकूण संख्या  आता 4,25,02,454 वर आहे.
गेल्या 24 तासांत 1,054 नवीन रुग्ण आढळले आहेत.
गेल्या 24 तासांत देशात कोविड संसर्ग तपासण्यासाठी एकूण 4,18,345 चाचण्या करण्यात आल्या. देशात आतापर्यंत एकंदर 79.38 कोटीहून अधिक  चाचण्या करण्यात आल्या आहेत.
देशातील साप्ताहिक आणि दैनंदिन पॉझिटीव्हिटी दर देखील सातत्याने कमी होत आहेत. देशात साप्ताहिक पॉझिटीव्हिटी दर सध्या 0.23% आहे आणि दैनंदिन पॉझिटीव्हिटी दर देखील 0.25% इतका नोंदला गेला आहे.
वाणिज्य आणि उदयोग मंत्रालय
माध्यम आणि मनोरंजन क्षेत्रात अभिजात आशयसंपन्न कलाकृती सादर करण्यासाठी स्वयंनियमन अत्यंत गरजेचे असून, ते नसेल तर समाज सरकारच्या हस्तशक्षेपाची मागणी करू शकतो- पीयूष गोयल
भारतामध्ये संपूर्ण जगासाठी अभिजात कलाकृतीचा निर्माता बनण्याची क्षमता आहे: पीयूष गोयल
नवी दिल्ली, 17 नोव्हेंबर 2022
माध्यम आणि मनोरंजन क्षेत्रात अभिजात, आशयसंपन्न कलाकृती सादर करण्यासाठी कोणत्याना कोणत्या प्रकारे स्वयंनियमन अत्यंत गरजेचे आहे, असे प्रतिपादन केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री, पीयूष गोयल यांनी केले . ते आज नवी दिल्लीत 11व्या सीआयआय बिग पिक्चर परिषदेमध्ये समारोपाच्या सत्राला मार्गदर्शन करत होते.
आशयाच्या सादरीकरणासाठी आधुनिक, लक्षवेधक आणि मनोरंजक पद्धतीचे स्वागतच आहे; मात्र भारतीय संस्कृती, भारतीय कुटुंब आणि एकंदरीतच भारतीय समाजाचे चित्रण करताना एक विशिष्ट दर्जा आणि सभ्यतेच्या पातळीचे भान राखणे महत्वाचे आहे, याकडे या उद्योगातील धुरिणांनी लक्ष द्यावे, असे गोयल म्हणाले. आपल्या कलाकृतींमधून जो संदेश दिला जातो त्याचा भारतातील वास्तव जीवनाशी असलेला संबंध तोडता कामा नये, असे मत त्यांनी व्यक्त केले.
भारतात चित्रीकरणाचे नियम सुलभ करण्याच्या उद्देशाने यंत्रणेत योग्य ते बदल करून एक खिडकी चौकटीतून परवानग्या मिळू शकतील, यासाठी प्रयत्न केले जातील असे त्यांनी सांगितले.
भारतामध्ये जगासाठी अभिजात आशयाचे निर्माते बनण्याची क्षमता असून भारतात तुलनेने अत्यंत किफायतशीर किमतीत आशयसंपन्न कार्यक्रम तयार केले जाऊ शकतात असे पीयूष गोयल यांनी मनोरंजन उद्योग प्रतिनिधींना सांगितले.
मनोरंजन क्षेत्राकडे रोजगार निर्मितीची अफाट क्षमता असून कौशल्याधिष्ठित आणि संबंधित शैक्षणिक अभ्यासक्रम सुरु केले जावेत, असे आवाहन त्यांनी केले. या क्षेत्राच्या यशोगाथेचा अविभाज्य भाग बनवण्यासाठी या क्षेत्रात काम करणाऱ्यांना न्याय्य वेतन, सामाजिक सुरक्षा, आरोग्यसेवा इत्यादी सुविधा मिळायला हव्यात आणि त्यादृष्टीने प्रयत्न केले पाहिजेत, असे मतही त्यांनी व्यक्त केले.
या कार्यक्रमात गोयल यांच्या हस्ते सीआयआयने प्रसारणाबाबत तयार केलेले दोन अहवाल प्रसिद्ध झाले. यावेळी माहिती आणि प्रसारण मंत्रालयाचे सचिव अपूर्व चंद्रा आणि इतर मान्यवर उपस्थित होते.
S.Bedekar/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
पर्यटन मंत्रालय
पर्यटन आणि आतिथ्य क्षेत्राशी संबंधित उद्योग संघटनांबरोबर पर्यटन मंत्रालयाने घेतली आभासी परिषद
नवी दिल्ली, 4 एप्रिल 2020
पर्यटन मंत्रालयाने पर्यटन आणि आतिथ्य क्षेत्राशी संबंधित उद्योग संघटनांबरोबर शुक्रवारी एक आभासी परिषद घेतली. या परिषदेचे नेतृत्व पर्यटन विभागाचे सचिव योगेंद्र त्रिपाठी यांनी केले. या परिषदेला मंत्रालयाचे वरिष्ठ अधिकारी उपस्थित होते. रिमोट कॉन्फरन्सिंगच्या माध्यमाव्दारे झालेल्या परिषदेत सीआयआय, एफआयसीसीआय आणि आयएमएआय यासारख्या नऊ संघटनांचे आणि त्यांची मातृसंस्था असलेल्या एफएआयटीएच या संघटनेचे प्रतिनिधी सहभागी झाले होते.
कोविड-19 महामारीमुळे पर्यटन आणि आतिथ्य क्षेत्रावरही संकट आले आहे. यातून बाहेर पाडण्यासाठी कोणती पावले उचलता येतील, याविषयी या परिषदेत चर्चा झाली. सध्याच्या संकटकाळात सर्व संघटना, संस्था यांच्या पाठीशी सरकार भक्कमपणाने उभे आहे. पर्यटन क्षेत्राला अशा संकटातून बाहेर पडण्यासाठी सरकारला केलेल्या शिफारसी आणि सल्ले
यांचा सरकार जरूर विचार करेल, असे आश्वासन यावेळी सरकारच्यावतीने देण्यात आले. यापुढच्या काळात देशांतर्गत पर्यटनाला चालना आणि प्रोत्साहन देण्यासाठी विशेष प्रयत्न करण्यात येईल, असंही यावेळी सांगण्यात आलं.
लॉकडाऊनच्या काळात लोकांनी घरामध्येच सुरक्षित राहण्याची गरज आहे, याविषयी जागरूकता निर्माण करण्यात आहे. तसेच एकदा का हा लॉकडाऊनचा- कसोटीचा काळ संपला की, सर्वांना प्रवासाची तयारी करता येईल, याचा प्रचार करण्यासाठी मंत्रालय आपल्या समाज माध्यमाचा उपयोग करीत आहे.
सद्यपरिस्थिती लक्षात घेवून हॉटेल मॅनेजमेंट इन्स्टिट्यूटने आपले अभ्यासक्रम ऑनलाईन केले आहेत. तसेच आधुनिक तंत्रज्ञानाचा वापर करून काही अभ्यासक्रम कमी केला आहे, असं यावेळी सांगण्यात आलं.
G.Chippalkatti/S.Bedekar/D.Rane
(Visitor Counter : 113
आरोग्य आणि कुटुंब कल्याण मंत्रालय
आयुष्मान भारत डिजिटल अभियानाअंतर्गत स्कॅन आणि शेअर सेवेद्वारे 365 रुग्णालयांमध्ये बाह्य रुग्ण विभागात ओपीडी नोंदणीची सुविधा
नवी दिल्ली, 23 फेब्रुवारी 2023
राष्ट्रीय आरोग्य प्राधिकरणाने ऑक्टोबर 2022 मध्ये आयुष्मान भारत डिजिटल अभियान या महत्त्वपूर्ण योजनेअंतर्गत स्कॅन आणि शेअर सेवेद्वारे बाह्य रुग्ण विभागासाठी जलद बाह्य रुग्ण नोंदणी सेवेची प्रायोगिक तत्वावर सुरुवात केली आहे. ही सेवा सुरु झाल्यापासून 365 रुग्णालयांनी ती स्वीकारली आहे. क्यू आर कोडवर आधारित त्वरित नोंदणी सुविधेअंतर्गत या सुविधेशी संलग्न असणाऱ्या रुग्णालयांमधील बाह्य रुग्ण विभागात आतापर्यत 5 लाख रुग्णांना लांबलचक रांगांमधली त्रासदायक प्रतीक्षा टाळणे आणि वेळेची बचत करणे शक्य झाले आहे.
केंद्रीय आरोग्यमंत्र्यांनी त्यांच्या ट्विटमध्ये आयुषमान भारत डिजिटल मोहिमे अंतर्गत सुरु असलेल्या जलद आणि विना रांग ओपीडी नोंदणीचे कौतुक केले आहे.
याद्वारे सहभागी रुग्णालये  रुग्ण नोंदणी विभागात विशिष्ट क्यू आर कोड दर्शवतात. रुग्णांना त्यांच्या मोबाईल फोनवरून  रुग्णालयाचा विशिष्ट क्यू आर कोड स्कॅन करावा लागतो आणि त्यांची ABHA माहिती  रुग्णालयाच्या आरोग्य व्यवस्थापन माहिती प्रणाली  सोबत सामायिक करावे लागतात. यामुळे कागद रहित नोंदणी शक्य होऊन रुग्णाला त्वरित टोकन नंबर मिळतो. रुग्णाच्या वेळेची बचत होते आणि आरोग्य सुविधा नोंदणी साठी आवश्यक संसाधनाच्या बाबतीत रुग्णालयाला देखील लाभ होतो. त्यामुळे रुग्णाची आरोग्यविषयक माहिती ABHA  जोडली जाते ज्यामुळे रुग्णांना त्यांच्या फोनवरून कधीही कुठेही ही माहिती उपलब्ध होऊ शकते.
S.Kane/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
केंद्रीय लोकसेवा आयोग
केंद्रीय लोकसेवा आयोगाची परीक्षा दिलेल्या इच्छुक मात्र शिफारस करण्यात न आलेल्या उमेदवारांचे गुण आणि अन्य तपशील प्रसिद्ध करणे
नवी दिल्ली, 3 एप्रिल 2019
केंद्रीय लोकसेवा आयोगाने शिफारस करण्यात न आलेल्या उमेदवारांचे गुण आणि अन्य तपशील जाहीर करण्यासाठी प्रकटीकरण योजना सुरु केले आहे. आयोगाच्या परीक्षेसाठी मुलाखत दिलेले इच्छूक उमेदवारांनाच या योजनेत सहभागी होता येईल. उमेदवाराचे नाव, वडील अथवा पतीचे नाव, जन्म तारीख, प्रवर्ग, लिंग, शैक्षणिक पात्रता, एकूण गुण, आदी माहितीचा यात समावेश आहे. उत्तम उमेदवारांची निवड करण्यासाठी नियोक्तांना ही माहिती उपयुक्त ठरावी, हा या योजनेचा उद्देश आहे.
आयोगाच्या संकेतस्थळावर हे तपशील अपलोड करण्यात आले असून, श्रम आणि रोजगार मंत्रालयाच्या नॅशनल करिअर सर्व्हिस पोर्टलशी जोडण्यात आले आहे. प्रकटीकरण तारखेपासून एक वर्ष ही माहिती या संकेतस्थळावर उपलब्ध असेल. वैद्यकीय, आर्थिक, सांख्यिकी, आदी क्षेत्रातील 4338 उमेदवारांची माहिती या संकेतस्थळावर उपलब्ध आहे.
N.Sapre/S.Kane/D.Rane
(Visitor Counter : 233
पंतप्रधान कार्यालय
राज्यपालांच्या 50 व्या परिषदेच्या उद्घाटन सत्राला पंतप्रधानांनी केले संबोधित
नवी दिल्ली, 23 नोव्हेंबर 2019
राष्ट्रपती भवनात उद्घाटन सत्राने राज्यपालांच्या 50 व्या परिषदेला आज प्रारंभ झाला. प्रथमच राज्यपाल बनलेले 17 राज्यपाल तसेच जम्मू आणि काश्मीर आणि लडाख या नवीन केंद्रशासित प्रदेशांसह अन्य केंद्रशासित प्रदेशांचे नायब राज्यपाल या परिषदेत सहभागी झाले आहेत. राष्ट्रपती, उपराष्ट्रपती, पंतप्रधान, गृहमंत्री आणि जलशक्ती मंत्री यावेळी उपस्थित होते.
यावेळी बोलाताना पंतप्रधानांनी या परिषदेला 1949 पासून प्रदीर्घ इतिहास असल्याचे नमूद केले. मागील परिषदेतील कामगिरीचे मूल्यांकन आणि भविष्याच्या दिशेने योजना आणण्याच्या दृष्टीने ही 50 वी परिषद विशेष महत्वाची आहे, असे ते म्हणाले. सहकारी आणि स्पर्धात्मक संघीय व्यवस्था प्रत्यक्ष साकार करण्यात राजयपालांची विशेष भूमिका आहे. या परिषदेच्या निमित्ताने राज्यपाल आणि नायब राज्यपालांना एकमेकांची मते आणि अनुभव जाणून घ्यायची तसेच सर्वोत्तम पद्धती जाणून घ्यायची संधी मिळते. प्रशासकीय रचनेमुळे केंद्रशासित प्रदेश विकासाच्या बाबतीत आदर्श म्हणून उदयाला येऊ शकतात असे पंतप्रधान म्हणाले.
भारत 2022 मध्ये स्वातंत्र्याची 75 वर्षे आणि 2047 मध्ये 100 वर्षे साजरी करणार असल्यामुळे प्रशासकीय यंत्रणा देशातल्या जनतेच्या जवळ पोहचवण्यात आणि त्यांना योग्य मार्ग दाखवण्यात राज्यपालांची भूमिका महत्वाची ठरते असे ते म्हणाले. भारतीय राज्यघटनेची 10 वर्षे आपण साजरी करत असताना राज्यपाल आणि राज्य सरकारांनी राज्यघटनेतील नागरिकांची कर्तव्ये आणि जबाबदाऱ्या अधोरेखित करण्यासाठी काम करायला हवे असे ते म्हणाले. यामुळे खऱ्या अर्थाने समावेशी शासन व्यवस्था आणण्यात मदत होईल.
महात्मा गांधींची 150 वी जयंती साजरी करत असताना यानिमित्ताने राज्यपाल आणि नायब राज्यपालांनी गांधीवादी विचार आणि मूल्ये यांची आजच्या काळातील समर्पकता सर्वांसमोर आणावी असे पंतप्रधानांनी नमूद केले. विद्यापीठांचे कुलगुरू या नात्याने युवकांमध्ये राष्ट्रनिर्मितीची मूल्ये रुजवण्यात आणि त्यांना उत्तम कामगिरीसाठी प्रेरित करण्यात राज्यपाल मदत करू शकतात.
राज्यपालांनी आपल्या घटनात्मक जबाबदाऱ्या पार पाडताना सामान्य माणसाच्या गरजा ऐकून घ्याव्यात अशी विनंती पंतप्रधानांनी राज्यपाल आणि नायब राज्यपालांना केली. अनुसूचित जमाती, अल्पसंख्यक समुदाय, महिला, युवक यांच्यासह समजातील वंचित घटकांच्या उन्नतीसाठी राज्य सरकारांच्या मदतीने सध्याच्या योजना राबवाव्यात असे आवाहन त्यांनी राज्यपालांना केले. आरोग्य सेवा, शिक्षण आणि पर्यटन क्षेत्रात रोजगाराच्या अमाप संधी उपलब्ध असल्याचे ते म्हणाले. क्षयरोगाबाबत जनजागृती करण्यासाठी तसेच 2025 पर्यंत भारताला क्षयरोगमुक्त बनवण्यासारख्या विशिष्ट उद्देशांसाठी राज्यपाल कार्यालयाचा वापर करता येईल याकडे त्यांनी लक्ष वेधले.
या परिषदेत कृषी क्षेत्रातील सुधारणा, जल जीवन अभियान, नवीन शैक्षणिक धोरण आणि सुलभ जीवनमानासाठी प्रशासन या विशिष्ट मुद्दे आणि आव्हानांवर पाच उपगटात सविस्तर चर्चा होणार असल्याबद्दल पंतप्रधानांनी आनंद व्यक्त केला.
G.Chippalkatti/S.Kane/P.Kor
(Visitor Counter : 96
विज्ञान आणि तंत्रज्ञान मंत्रालय
स्वातंत्र्याच्या अमृत महोत्सवांतर्गत अवयव आणि उती दान याविषयी गोव्याच्या भारतीय कृषी संशोधन परिषद – सीसीएआरआय ने केले विशेष व्याख्यानाचे आयोजन
नवी दिल्ली, 7 एप्रिल 2022
भारतीय कृषी संशोधन परिषद - केंद्रीय तटीय कृषी संशोधन संस्था , गोवा आणि भारतीय कृषी संशोधन परिषद - कृषी विज्ञान केंद्र, उत्तर गोवा यांनी स्वातंत्र्याच्या अमृत महोत्सवांतर्गत गोव्याच्या राज्य अवयव आणि ऊतक प्रत्यारोपण संस्थेच्या  सहकार्याने “अवयव आणि ऊतींचे दान- जागरूकता/शिक्षण/ माहिती दरी मिटवणे" या विषयावर विशेष व्याख्यान आयोजित केले होते.
गोव्याच्या आयसीएआर-सीसीएआरआय चे संचालक डॉ. परवीन कुमार यांनी उद्घाटनपर भाषणात वक्त्यांचे स्वागत केले आणि त्यांचे अनुभव आणि अंध विद्यार्थ्यांशी असलेले ऋणानुबंध विशद केले. स्वत: प्रतिज्ञा केलेले अवयवदाता असल्याने, ते म्हणाले की, अवयव दान करण्याचा निर्णय हा जीवनरक्षक असून , प्रत्यारोपणाची नितांत गरज असलेल्या लोकांना मदत करणारा आहे. त्यांनी संस्थेच्या कर्मचाऱ्यांना या उदात्त हेतूसाठी अवयव दान करण्याची विनंती केली.
गोव्याच्या राज्य अवयव आणि ऊतक प्रत्यारोपण संस्थेच्या  सहसंचालक, डॉ. प्रीती वर्गीस यांनी अवयव प्रत्यारोपणाचे महत्त्व विशेषत: किडनी, हृदय, फुफ्फुस आणि यकृत यांसारख्या महत्त्वाच्या अवयवांच्या प्रत्यारोपणाविषयी माहिती दिली. त्या म्हणाल्या, दरवर्षी सुमारे 5 लाख भारतीयांना अवयवांच्या अनुपलब्धतेमुळे प्राणास मुकावे लागते, त्यामुळे अवयवदान हे एक सन्माननीय कार्य आहे आणि प्रत्येकाने जीव वाचवण्यासाठी आपले अवयव आणि ऊतींचे दान करण्याची विनंती केली. त्या म्हणाल्या की, एका व्यक्तीची अवयवदानाची इच्छा आठ जणांना जीवनदान आणि आठ कुटुंबाचे जीवन बदलणारा प्रकाशकिरण ठरू शकतो. गोव्याच्या राज्य अवयव आणि ऊतक प्रत्यारोपण संस्था, आयईसीच्या सल्लागार श्रद्धा केळकर, यांनी अवयव दानासाठी नोंदणीची प्रक्रिया स्पष्ट केली. या कार्यक्रमाला संस्थेचे सुमारे 40 कर्मचारी उपस्थित होते. उत्तर गोव्याच्या भारतीय कृषी संशोधन परिषद - कृषी विज्ञान केंद्राचे सहाय्यक मुख्य तांत्रिक अधिकारी, राहुल कुलकर्णी यांनी या कार्यक्रमाचे संयोजन केले.
S.Kulkarni/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126